jkorsvik/nowiki_second_scrape_merged huggingface dataset:
Finn Berstad

Finn Berstad (født 17. juli 1901, død 1. oktober 1982) var en norsk fotballspiller som spilte for landslaget og Brann.
Berstad begynte sin karriere som angrepsspiller, men ble senere i sin karriere flyttet ned i forsvar.
Han vant Norgesmesterskapet i fotball for herrer 1923 og Norgesmesterskapet i fotball for herrer 1925, i begge kamper var han lagets kaptein.
Berstad huskes kanskje best for det straffesparket han fikk mot svenske Djurgården sommeren 1920 på Brann stadion og med vilje skjøt utenfor mot tomt mål, hvorfra svenskene i protest hadde fjernet sin keeper.Han var kaptein i 22 av sine 32 landskamper for Norge, hvori han scoret 13, to av disse  i debuten mot Finland (25. mai 1919) på .Han var far til Finn Berstad jr. som debuterte for Brann i 1958.  
I Bergen finner man Finn Berstad-kiosken i Valkendorfsgaten.


== Referanser ==
Benito Archundia

Benito Armando Archundia Téllez (født 21. mars 1966 i Mexico) er en meksikansk fotballdommer. Han har dømt OL, VM-kvalifisering og Copa América, og var en av dommerne i VM i 2006. I VM var han en av dem som dømte flest kamper. Han dømte fem kamper, blant annet en semifinale. 


== Kamper i VM som hoveddommer ==


=== 2010 ===
 Italia – Paraguay  (gruppespill)
 Portugal – Brasil  (gruppespill)
 Uruguay – Tyskland  (bronsefinale)


=== 2006 ===
  Brasil – Kroatia   (gruppespill)
  Frankrike – Sør-Korea  (gruppespill)
  Tsjekkia – Italia   (gruppespill)
  Sveits – Ukraina   (åttendedelsfinale)
  Tyskland – Italia   (semifinale)


== Referanser ==


== Eksterne lenker ==
(en) Benito Archundia – Transfermarkt (dommer) 
(en) Benito Archundia – WorldFootball.net (dommer) 
(en) Benito Archundia – Soccerway 
(en) Benito Archundia – PlaymakerStats.com (dommer)
Carlos Batres

Carlos Alberto Batres González (født 2. april 1968 i Guatemala by) er guatemalsk fotballdommer. Han er en rutinert dommer som har dømt VM, OL og VM-kvalifisering med mer.


== Andre fakta ==
Dommer i FIFA siden: 1. januar 1996
Første internasjonale kamp: Panama – Canada (27. oktober 1996)
Hovedspråk: Spansk
Andre språk: Engelsk


== Kamper i VM som hoveddommer ==


=== 2010 ===
 Algerie – Slovenia  (gruppespill)
 Italia – New Zealand  (gruppespill)
 Paraguay – Spania  (kvartfinale)


=== 2002 ===
 Danmark – Senegal  (gruppespill)
 Tyskland – Paraguay  (åttendedelsfinale)


== Referanser ==


== Eksterne lenker ==
(en) Carlos Batres – Transfermarkt (dommer) 
(en) Carlos Batres – WorldFootball.net (dommer) 
(en) Carlos Batres – Soccerway 
(en) Carlos Batres – PlaymakerStats.com (dommer)
Axon

Axon (tidligere Taser International) er et amerikansk selskap som utvikler, produserer og distribuerer elektrovåpen som gir ikke-dødelige sjokk. Våpnene brukes av en rekke politi- og sikkerhetsstyrker. I en del land er det også tillatt for privatpersoner å bære slike våpen til personlig beskyttelse.
Selskapet ble grunnlagt av Patrick W. Smith og Thomas P. Smith i 1993 som ICER Corporation. Samme år endret de navnet til Air Taser, Inc. I 1998 ble navnet igjen endret, til Taser International, Incorporated, og i 2001 forkortet de selskapsformsbeskrivelsen slik at navnet ble Taser International.


== Referanser ==


== Eksterne lenker ==
(en) Offisielt nettsted
Elektrosjokkvåpen

Et elektrosjokkvåpen er et håndholdt våpen som gir et ikke-dødelig elektrisk støt som forstyrrer muskelfunksjoner. De er laget slik at de ikke skal forstyrre hjertets funksjon. De kalles også ofte «Tasere» etter en den mest kjente produsenten, Taser International. De kommer i to hovedtyper, en som man manuelt må berøre «offeret» med, og en som skyter ut to piler med ledninger festet på.


== Norge ==
Elektrosjokkvåpen er ikke tillatt å eie, erverve eller selge i Norge uten tillatelse: 
Det er forbudt å erverve, eie eller inneha elektrosjokkvåpen, pepperspray og andre selvforsvarsmidler med tilsvarende virkning, springkniver, batangakniver, stiletter, slåsshansker, batonger, karatepinner, kastestjerner, blåserør for utskyting av piler eller andre gjenstander, spretterter eller andre tilsvarende særlig farlige gjenstander uten aktverdig formål og som fremstår som voldsprodukter.


=== Elektrosjokkvåpen og politiet i Norge ===
I Norge er det i politidistriktene Sør-Vest, Troms, Øst og Oslo en midlertidig ordning med at en del av det operative politiet har tilgang på elektrosjokkvåpen. Denne midlertidige ordningen/prosjektet ble innført 1. januar 2019 og varer ut 2021. I de seks første månedene av prosjektet har politiet brukt elektrosjokkvåpen 16 ganger. 


== Referanser ==


== Eksterne lenker ==
(en) Electroshock weapons – kategori av bilder, video eller lyd på Commons 
Taser videoer
Våpenforskriftens §9
Batong

En batong (fra fransk bâton  etter latin bastum, «stav»/«stokk») er et enkelt slagvåpen. De kalles også køller, men våpenteknisk sett skiller de seg fra primitive køller ved at de alltid er bearbeidet mens en kølle kan være et ubehandlet stykke tre. Batonger finnes i forskjellige former. De kan være jevne stokker eller være tykkere i ytterenden, og de kan lages av forskjellige materialer som hardt tre, plast, gummi og metall. 
Batongen er et standardvåpen for svært mange politistyrker. 


== Loven ==
Batong er ikke tillatt å eie, erverve eller selge i Norge uten tillatelse, etter våpenforskriftens § 9: 
Det er forbudt å erverve, eie eller inneha elektrosjokkvåpen, pepperspray og andre selvforsvarsmidler med tilsvarende virkning, springkniver, batangakniver, stiletter, slåsshansker, batonger, karatepinner, kastestjerner, blåserør for utskyting av piler eller andre gjenstander, spretterter eller andre tilsvarende særlig farlige gjenstander uten aktverdig formål og som fremstår som voldsprodukter.
Peter Prendergast

Peter Prendergast (født 23. september 1963 på Jamaica) er en fotballdommer fra Jamaica. Han har dømt mange kamper i Gold Cup. Det har blitt kamper i OL, VM, og Confederations Cup.


== Andre fakta ==
Dommer i FIFA siden: 1. januar 1994
Første internasjonale kamp: USA – Irland (9. juni 1996)
Hovedspråk: Engelsk
Andre språk: Spansk


== Referanser ==


== Eksterne lenker ==
(en) Peter Prendergast – Olympedia 
(en) Peter Prendergast – Transfermarkt (dommer) 
(en) Peter Prendergast – WorldFootball.net (dommer) 
(en) Peter Prendergast – Soccerway 
(en) Peter Prendergast – PlaymakerStats.com (dommer)
Mark Shield

Mark Alexander Shield (født 2. september 1973 i Australia) er en tidligere australsk fotballdommer. Har dømt mange kamper i U-17- og U-20 VM, og var med som fjerdedommer i VM 2002. Han dømte også i VM 2006.


== Kamper i VM som hoveddommer ==
2002:

 Tunisia – Belgia  (gruppespill)2006:

  Tunisia – Saudi-Arabia   (gruppespill)
  Iran – Angola   (gruppespill)


== Referanser ==


== Eksterne lenker ==
(en) Mark Shield – Transfermarkt (dommer) 
(en) Mark Shield – WorldFootball.net (dommer) 
(en) Mark Shield – Soccerway 
(en) Mark Shield – PlaymakerStats.com (dommer)
City of Glasgow Police

City of Glasgow Police var antagelig den første profesjonelle politistyrke i moderne tid. I det 17. århundre ansatte  byer i Skottland vektere som patruljerte gatene og utfylte de små enhetene med ubetalte borgerkonstabler. 
30. juni 1800 fikk byens myndigheter presset gjennom Glasgow Police Act i Det britiske parlamentet, og den nye styrken ble opprettet samme år. Den betjente Glasgow helt frem til 1975, da området ble underlagt Strathclyde Police.
Carlos Amarilla

Carlos Arecio Amarilla Demarqui (født 26. oktober 1970 i Paraguay) er en paraguayansk fotballdommer. Han har blant annet dømt Confederations Cup, Copa América. Amarilla dømte tre kamper i fotball-VM 2006.


== Kamper i VM 2006 som hoveddommer ==
  Tsjekkia - USA   (gruppespill)
  Togo - Sveits  (gruppespill)
  Ukraina - Tunisia   (gruppespill)


== Eksterne lenker ==
(en) Carlos Amarilla – Transfermarkt (dommer) 
(en) Carlos Amarilla – WorldFootball.net (dommer) 
(en) Carlos Amarilla – Soccerway 
(en) Carlos Amarilla – PlaymakerStats.com (dommer)
SED

SED eller sed kan referere til:

Sedvane, handlemåter
Sozialistische Einheitspartei Deutschlands, østtysk kommunistparti
Police (Scotland) Act 1857

Police (Scotland) Act 1857 (20 & 21 Vict., c.72) var en lov vedtatt av Det britiske parlamentet. Den medførte at det ble obligatorisk for grevskapene i Skottland å opprette politistyrker, og at eksisterende styrker i burghene kunne konsolideres med slike styrker.
USS «Kitty Hawk»

USS «Kitty Hawk» er et amerikansk superhangarskip i Kitty Hawk-klassen. Det var det siste fartøyet igjen i klassen og det siste hangarskipet i den amerikanske marinen som ikke var atomdrevet. Skipet er navngitt etter byen Kitty Hawk, der brødrene Wright gjennomførte sin først tur med et motorisert fly.
Skipet ble satt i tjeneste 29. april 1961 og har gjennomført blant annet oppdrag i forbindelse med Vietnamkrigen, Gisselkrisen i Iran, FN-styrkene i Somalia på 90-tallet, Operasjon Enduring Freedom, Operasjon Southern Watch og Operasjon Iraqi Freedom.
USS «Kitty Hawk» skulle egentlig tas ut av tjeneste i 2005, men det ble i mars 2005 bestemt at skipet heller skulle fases ut i 2008–2009. 12. mai 2009 ble skipet tatt ut av tjeneste og erstattet av USS «George H.W. Bush».
Skipet var litt mindre enn Nimitz-klassen.  USS «Kitty Hawk» opererte med jagerfly av typen Boeing F/A-18E/F/G Super Hornet før det ble tatt ut av tjeneste.


== Kollisjon med sovjetisk undervannsbåt ==
21. mars 1984, under den amerikanske og sør-koreanske øvelsen «Team Spirit» i Japanhavet, kolliderte USS «Kitty Hawk» med den sovjetiske atomdrevne angrepsubåten «K-314 Petropavlovsk». Ubåten, som var av Victor I-klassen, hadde skygget innsatsstyrken i en uke, men mistet kontakten med hangarskipet på grunn av dårlig vær. Kapteinen beordret ubåten til periskopdybde for å skaffe seg et overblikk og oppdaget at hangarskipet kom mot dem i stor fart, like forut. Han beordret et nøddykk, men kollisjonen var ikke til å unngå. «Petropavlovsk» fikk store skader i sammenstøtet, blant annet satte en del av propellen seg fast i hangarskipet, noe som medførte at den ble nødt til å gå til overflaten. USS «Kitty Hawk» begynte å ta inn vann og det hadde gått hull på en tank med flydrivstoff, men skadene var ikke større enn at midlertidige reparasjoner holdt til skipet kom i tørrdokk for reparasjon. «Petropavlovsk» ble slept til den nærmeste sovjetiske marinebasen.


== Referanser ==


== Eksterne lenker ==
(en) USS Kitty Hawk (CV-63) – kategori av bilder, video eller lyd på Commons 
(en) Kitty Hawk II (CVA-63) – Informasjonsside hos U.S. Naval History and Heritage Command
INSANE

INSANE (INteractive Streaming ANimation Engine) er en spillmotor som ble utviklet hos LucasArts. Den ble brukt til å legge til videoklipp i spillene selskapet laget og den kunne komprimere videoene og spille de av på datidens maskinvare.Motoren ble brukt i blant annet Star Wars: Rebel Assault II - The Hidden Empire, Full Throttle, Curse of Monkey Island og The Dig.


== Referanser ==
Ilja Metsjnikov

Ilja Iljitsj Metsjnikov (russisk Илья Ильич Мечников; født 3. maijul./ 15. mai 1845greg. i Ivanovka, død 2. julijul./ 15. juli 1916greg. i Paris) var en russisk mikrobiolog som var kjent for sin pionerforskning med immunsystemet. Metsjnikov fikk Nobelprisen i fysiologi eller medisin i 1908 for sitt arbeid med fagocytter. Ilja Metsjnikov er også kjent for å ha gitt den bulgarske surmelken navnet yoghurt. Han inspirerte også Minoru Shirota til å forske på forholdet mellom bakterier og god fordøyelseshelse, hvilket ledet til salg av kefir, yoghurt og andre meieriprodukter som er utviklet ved hjelp av (gode) bakterier.


== Liv og virke ==


=== Bakgrunn ===
Metsjnikov ble født i en landsby kalt Ivanovka ikke så langt unna Kharkov i Ukraina. Han var den yngste av fem barn av Ilja Ivanovitsj Metsjnikov, som var en offiser i den russisk keiserlige garden. Moren hans, Emilia Lvovna, var datter av den jødiske forfatteren Leo Nevakhovitsj, hvilket hadde stor innflytelse Metsjnikovs utdannelse, spesielt innenfor vitenskap. Etternavnet Metsjnikov er en direkte oversetting fra rumensk, siden Metsjnikovs far var en etterkommer av kansleren Jurij Stefanovitsj, Nikolai Spatharis barnebarn. Ordet metsj er en russisk oversetting av det rumenske ordet spadă (på norsk: sverd). Metsjnikovs eldre bror, Lev, ble en geograf og sosiolog.


=== Utdannelse ===
Han begynte på det tilsvarende av videregående skole i Kharkov i 1856 hvor han ble interessert i biologi. Han ble overtalt av sin mor å studere naturvitenskap istedenfor medisin, i 1862 prøvde han å studere biologi ved Det bayerske Julius-Maximilian-universitetet i Würzburg, men det tyske semesteret ville ikke starte før slutten av året. Så han begynte ved universitetet i Kharkov istedenfor, hvor han studerte naturvitenskap. Han fikk fireårsgraden sin etter to år der. 


=== Forskning ===
I 1864 dro han til Tyskland for å studere sjødyr på øyen Helgoland. Han fikk råd av botanisten Ferdinand Cohn om å jobbe med Rudolf Leuckart ved universitetet i Giessen. Det var i Leuckarts laboratorium at han gorde sin første vitenskapelige oppdagelse, alternering i generasjoner hos både seksuelle og aseksuelle rundormer. I 1867 dro han tilbake til Russland for å få doktorgraden sin med Alexandr Kovalevskij fra universitetet i St. Petersburg. I 1870 fro han til Odessa for i bli professor i zoologi og komparativ anatomi.Metsjnikov døde i 1916 i Paris på grunn av hjerteinfarkt.


== Referanser ==


== Litteratur ==
R. E. Petrov, T. I. Ulyankina: The genius of E. E. Metchnikoff — Discoveries over the centuries, Bioscience Reports, 16:189–205, 1996


== Eksterne lenker ==
(en) Nobelprisen i fysiologi eller medisin 1908 hos Nobelprize.org
(en) Ilja Metsjnikov hos Nobelprize.org i forbindelse med tildelingen av Nobelprisen i fysiologi eller medisin 1908
Biografi i Biblioteka Mosjkova
Biografi i Universalnaja entsiklopedija
Académie des sciences: In memoriam. Les Membres de l'Académie des sciences depuis sa création.
Samveldelekene 2006

Samveldelekene 2006 ble holdt i Melbourne, Australia, mellom 15. og 26. mars. Det var det største sportsarrangementet i Melbourne siden Sommer-OL 1956. Åpnings- og avslutningsseremoniene ble, som i OL i 1956, holdt ved Melbourne Cricket Ground. Maskoten for arrangementet var «Karak», en rødhalekakadu (som er en truet dyreart).


== Idretter ==
Samveldene 2006 inkluderte 16 idretter, hvorav tolv var individuelle og fire var lagsporter. Det var totalt 247 øvelser ved lekene.
Fire av disse idrettene er videre delt inn i egne disipliner, til totalt tjuefire disipliner:

Akvatikk: stuping, svømming, synkronsvømming
Sykling: bane, vei, terreng
Gymnastikk: artistisk og rytmisk
Skyting: bevegelig mål (clay target), pistol, luftgevær og rifleI gymnastikk, bordtennis og vektløfting var det øvelser for funksjonshemmede. Slike medaljer telles med i den offisielle medaljeopptellinga.


== Medaljestatistikk ==
Amerikanske hangarskip som er tatt ut av tjeneste

Dette er en liste over amerikanske hangarskip som ikke lenger er i tjeneste.


== Oversikt over fartøyklasser ==
Disse fartøyklassene er ikke lenger i aktiv tjeneste.

Langley-klassen (1922–1942) – ombygd bulkskip
Lexington-klassen (1927–1946) – ombygd fra slagkrysserer i Lexington-klassen (slagkrysser)
Ranger-klassen (1934–1946)  – konstruert som hangarskip fra bunnen av, USS «Ranger» (CV-4)
Yorktown-klassen (1937–1947)
Wasp-klassen (1940–42)
Essex-klassen (1942–1991)
Independence-klassen (1943–1956) – små hangarskip
Midway-klassen (1945–1992)
Saipan-klassen (1946–1970) – små hangarskip
United States-klassen (1949) – ingen skip ble sjøsatt
Forrestal-klassen (1955–1998)
Kitty Hawk-klassen (1961–2009)
Enterprise-klassen - denne klassen hadde bare et skip; navnet vil bli brukt på et skip av en nyere klasse


== Eksterne lenker ==
MaritimeQuest US Aircraft Carrier Index
The Lost American Aircraftcarriers
Hausmania

Hausmania er et kulturhus i Hausmanns gate 34 ved Akerselva i Hausmannsområdet (bydel Grünerløkka). Bygningene som  utgjør Hausmania er eid av Oslo kommune. En gruppe av aktivister, primært fra Grünerløkka Lufthavn-miljøet, men også aktivister fra det forhenværende Kampen Verksted-miljøet, «okkuperte» stedet vinteren 1999. På dette tidspunktet var eiendommen eid av Statsbygg. Ifølge deltagere i den første filmen om husokkupasjonen av nabogården Hausmannsgate 40 fløt lokalene av menneskelig avføring, søppel og brukte kanyler.


== Historie ==
Hausmann BA tok vinteren 1999 kontakt med Statsbygg med det formål å leie de tomme, forfalne lokalene i Hausmannsgate 34 og Brenneriveien 1 til kulturhusformål. De første kunstnerne tok bygget i bruk høsten/vinteren 2000. I januar 2004 kjøpte Oslo kommune Hausmannskvartalet av Statsbygg, med det formål å opprettholde driften av kulturhuset Hausmania. Det er også vedtatt at kvartalet skal omreguleres med vekt på bolig, kultur og næring, og at dette skal skje med vekt på brukermedvirkning, byøkologi og bærekraft. Hausmann BA og det selvstyrte Vestbredden bo- og arbeidskollektiv var senest i 2008 i reelle forhandlinger med Oslo kommune gjennom daværende Hausmannskvartalets Venneforening.
Oslo kommune overtok eieransvaret for bygningene januar 2004.
Kulturhuset Hausmania rommer produksjons- og visningslokaler for kunst fra et bredt spekter av kunstarter. På Musikkens dag/Musikkfest Oslo pleier også Hausmania å ha en egen scene for lokale utøvere. Allment kjent er kanskje Grusomhetens teater, som er bygget opp av Lars Øyno og også Galleri Podium som arrangerer utfordrende utstillinger av ymse slag på løpende bånd. Spis de rike mediakollektiv har holdt til i lokalene, viste da dokumentarer, aktivistvideor og produserte eget materiale. I tillegg har Hausmania egen motorsykkel klubb (HMK), gallerier, flerbrukssal, vegansk kafé, atelieer, prøvesaler, verksteder, musikkstudioer, øvingslokaler, mørkerom, innendørs skateboardhall (for tiden ute av drift) og den sporadisk åpne bokkaféen «Humla kultur- og revolusjonsverksted» og gratis internett. Inne i bakgården er det en stor plankevegg der det er lovlig å lage graffiti. Denne blir benyttet av Oslos graffitimiljø, og «piecene/verkene» får sjelden stå lenge før noen nye kommer på plass.


== Galleri ==

		
		
		


== Referanser ==


== Eksterne lenker ==
Offisielt nettsted 
(en) Hausmania – kategori av bilder, video eller lyd på Commons 
Hausmanns gate 34-38 m.fl. - Leiekontrakt med Hausmann BA - Byrådsak 244 av 13.12.2007
Eric Johnson

Se også Eric Johnson (skuespiller)Eric Johnson (født 17. august 1954) er en Grammy Award-vinnende gitarist fra Austin, Texas. 
Mest kjent for sin suksess innen instrumental rock, men Johnson inkomporerer også jazz, fusion, New Age, og til og med country-elementer i sin musikk. Johnson er en vidt anerkjent mester i sitt fag, og har mottatt hyllester fra bla. Carlos Santana, B.B. King, og nå avdøde Stevie Ray Vaughan. Singelen «Cliffs of Dover», fra albumet Ah Via Musicom, vant i 1991 Grammy for beste Rock-instrumentale prestasjon. Han har vært tre ganger med i G3 prosjektet til Joe Satriani, og deltar på G3: Live in Concert fra 1997.
Eric Johnson har et nært samarbeid med gitarprodusenten Fender som også har lagd to signaturgitarer til ære for Johnson. Den første kom i 2005 og hadde blant annet av hals i ett stykke lønn. Gitaren kommer i fargene 2-tone sunburst, svart, white blonde og candy apple red. I 2009 kom en ny versjon, med bound rosewood gripebrett, i tillegg til andre farger: Dakota Red, Tropical Turquoise, Medium Palomino Metallic og Lucerne Aqua Firemist.
Eric Johnson har også samarbeidet med DiMarzio, og utviklet et sett humbuckere, «EJ Custom». I tillegg har Jim Dunlop lagd Eric Johnsons egne signatur-plektere, basert på det klassiske Jazz III-plekteret.


== Diskografi (solo) ==
Up Close (2010)
Bloom (2005)
Souvenir (2002)
Live and Beyond/Alien Love Child (2002)
Ah Via Musicom (1990)
Venus Isle (1996)
Electromagnets
Seven Worlds
Tones (1996)
Cliffs of dover
Collage (2017)


== Referanser ==


== Eksterne lenker ==
(en) Offisielt nettsted 
(en) Eric Johnson (guitarist, born 1954) – kategori av bilder, video eller lyd på Commons 
(en) Eric Johnson på Discogs 
(en) Eric Johnson på MusicBrainz 
(en) Eric Johnson på Spotify 
(en) Eric Johnson på Songkick 
(en) Eric Johnson på Last.fm 
(en) Eric Johnson på AllMusic 
Eric Johnson på Twitter 
Eric Johnson på Facebook 
Eric Johnson på Instagram 
Eric Johnson på YouTube
Idrettslaget Skarphedin

Idrettslaget Skarphedin (stiftet 31. januar 1891) er et idrettslag i Bø i Telemark. Laget er et av de eldste idrettslagene i Telemark.  Laget har grupper for alpin, barneidrett, fotball, friidrett, håndball, langrenn, svømming og sykkel.
Navnet er hetet fra skikkelsen Skarphedin i Njåls saga, hvor han er Njåls sønn.


== Idretter ==


=== Fotball ===
Fotballgruppa er den største av undergruppene i Skarphedin. Magne Sanden har siden slutten av 80-tallet vært svært viktig, både som daglig leder, treneransvarlig og trener for juniorlaget, i dag er det Øystein Sanden som er hovedtrener for A-laget. De tidligere Skarphedinspillerne Magne Sturød og Elba Rashani ble senere utenlandsproffer; Sturød spilte for Odense og Horsens i Danmark, mens Rashani spilte for Brøndby. Det var også i Skarphedin Dag-Eilev Fagermo startet sin trenerkarriere.


=== Tabell ===


=== Friidrett ===
Friidrettsgruppa har aktivitet fra rekruttalder til veteran.  Laget bruker Gullbringbanen, kunststoffbane ved Høgskolen i Bø.  Nytt i 2009 er motbakkeløpet «Gygrestolen opp».


=== Håndball ===
Skarphedin Håndballgruppe har et herrelag i 2. divisjon og to damelag i 3. og 4. divisjon.


=== Andre idretter ===
Alpint
Langrenn
Sykkel
Svømming
Barneidrett
Volleyball


== Eksterne lenker ==
Offisielt nettsted
Sandvoll Stadion - Nordic Stadiums
Lepontii

Lepontii var et folkeslag som i oldtiden bodde i det som ble provinsen Raetia i Romerriket, altså hovedsakelig det som i dag er Sveits. Man har dels gjettet på at de var i slekt med raeterne, som igjen forbindes med etruskerne. Man har også tenkt seg at de kan ha vært et keltisk folk, eller også at de var et germansk folk. Mest sannsynlig er det at de var et keltisk folk, men kanskje oppblandet.